A bruggei matutinum vagy bruggei mészárlás (franciául "Matines de Bruges", hollandul "Brugse Metten") néven ismert esemény 1302. május 18-ára virradó éjszaka történt, amikor Brugge város polgársága és a városi milícia lemészárolta a várost megszálló francia sereget, illetve támogatóikat. Az esemény elnevezése a szicíliai vecsernye mintájára alakult ki, a mészárlás az 1572-es Szt. Bertalan-éji mészárláshoz hasonlít.